— 17 — 



Vi kan ikke helt undgaa at komme ind paa det Spørgsmaal, 

 hvorfor Apoteker Heerfordt hvert Aar har lagt et saa stort Ar- 

 bejde i at samle og udstyre et Herbarium blot for at skænke 

 det til Kongen. At Fred. III satte stor Pris paa disse Gaver 

 kan der ikke være Tvivl om for den, der ser dem; dog ved vi 

 ogsaa fra anden Side, at han havde stor personlig Interesse for 

 mange Grene af Naturvidenskab og ikke mindst for Botanik. 

 Brünn ich skriver (1782) om ham: »Midt iblant Rigernes For- 

 retninger holdt denne store Konge og Lærdes Ven det ikke for 

 ringe at kaste et Glimt paa Naturens Mærkværdigheder, hvoraf 

 han var en stor Elsker« og Scharffenberg (1902) oplyser, at 

 Fred. III opholdt sig i Kristiania i 1648, og, da han hørte, at 

 Apoteker Niels Pedersen fra Kristianssand havde et norsk 

 Herbarium, »vakte dette straks den lærde og videnskabeligt inter- 

 esserede Konges Opmærksomhed, saa han ønskede allerede samme 

 Eftermiddag at faa det tilsendt«. 



Ser man, at Chr. Heerfordt i 1657 fik Privilegium i Nakskov 

 og i 1660 samtidig i Nykøbing og København, alle tre Steder 

 udtrykkeligt med Tilladelse til at lade det gaa over paa Arvin- 

 gerne, samt at han i Nykøbing fik udvist 70 Læster Ved, 1 Læst 

 Kul, 50 Læs Tørv aarlig samt Ret til at holde Vinkælder, kunde 

 man let forledes til at tænke, at alle disse Privilegier var en 

 Gengæld for Herbarierne. Men Sagen kommer til at se anderledes 

 ud, naar man ved, at han efter den udvalgte Prins Christians 

 Død sendte en Regning til Hoffet paa 11220 Rbd. 19 Sk. og 2 

 Penning og at han 1651 fik Brev fra Fred. III om, at han skulde 

 have dette Beløb i velvillig Erindring. Rørdam (1899) mener da, 

 at Statskassen, der led af stedsevarende Tomhed, ikke har kunnet 

 udrede denne meget anselige Sum, og at Heerfordt har sendt 

 Herbarierne som en Paamindelse om, at han gerne vilde have 

 noget ved Lejlighed. I Sandhed en ualmindelig hensynsfuld og 

 smagfuld Form for Nytaarsregninger ! 



Botanisk Tidsskrift. 36. Bind. 



2 



